Dixit

Dixit er et brettspill skapt av Jean-Louis Roubira og publisert i 2008 av Libellud. Spillet har siden det vunnet flere priser, blant dem den tyske prisen for kort- og brettspill Spiel des Jahres i 2010.


== Spilleregler ==
Dixit kan spilles av 3-6 stykker. Spillbrikkene er formet som kaniner og har forskjellige farger. Hver spiller velger seg en kanin, og får også 6 nummerbrikker i samme farge. Selve spillbrettet er firkantet og malt som en eng med grønt gress, blomster, sopp, og nummererte steiner. Numrene representerer antall poeng en spiller har. Spillbrikkene flyttes fra stein til stein ettersom spillerne opparbeider seg poeng. Spillet inneholder også 84 kort (8x12cm) med unike illustrasjoner av den franske illustratøren Marie Cardouat.
Alle spillerne begynner med 6 kort på handa. Spillerne bytter på å være fortelleren. Den som er forteller først må velge ett av kortene han har på handa, uten å vise det til de andre spillerne,  og si noe om dette kortet. Han kan selv velge om han vil si en elle flere setninger, ett enkelt ord, fortelle en historie, eller rett og slett bare lage en lyd. Poenget er å uttrykke seg på en måte som garanterer at noen av de andre spillerne klarer å gjette seg til hvilket kort dette utsagnet representerer, men ikke alle. Etter dette velger hver av de andre spillere den illustrasjonen blant sine egne kort som de mener best representerer utsagnet til fortelleren og gir dem til fortelleren. 
Fortelleren stokker alle de valgte kortene (inkludert sitt eget) og legger dem så på bordet med bildesiden opp. Alle spillerne, bortsett fra fortelleren, skal så bruke nummerbrikkene til å stemme på det bildet de tror tilhørte fortelleren. Til slutt avslører alle hvilke kort som var deres. 
Poeng blir tildelt basert på hvem som stemte på hva. Fortelleren får 3 poeng dersom noen (men ikke alle) de andre spillerne gjettet riktig. De spillerne som gjettet riktig får også 3 poeng. Spillere som ikke er forteller, men som likevel får stemmer for kortet de la ned, mottar ett poeng per stemme. Dersom alle spillerne gjettet riktig, får ikke fortelleren noen poeng, mens alle de andre spillerne får 2 poeng hver. Det samme skjer dersom ingen stemmer på fortellerens kort.
Når det er tomt for kort er det den som er kommest lengst på brettet som vinner spillet.
Når det bare er 3 spillere har hver av dem 7 kort på handa i stedet for 6. Alle spillerne (bortsett fra fortelleren) legger ned 2 kort hver i stedet for 1. Dermed får de 5 kort å velge mellom når de skal gjette seg til hvilket kort som tilhører fortelleren.


== Utvidelser ==
Dixit 2
Dixit 3
Dixit Odyssey
Dixit Journey


== Priser og nominasjoner ==
2009 As d'Or - Jeu de l'Année - Nominert
2009 As d'Or - Jeu de l'Année - Vinner
2009 Golden Geek Best Board Game Artwork/Presentation - Nominert
2009 Golden Geek Best Children's Board Game - Nominert
2009 Golden Geek Best Innovative Board Game - Nominert
2009 Golden Geek Best Party Board Game - Nominert
2009 Juego del Año - Finalist
2009 Juego del Año - Vinner
2009 Lys Grand Public - Finalist
2009 Lys Grand Public - Vinner
2009 Tric Trac de Bronze
2009 Tric Trac - Nominert
2010 Games Magazine Best New Party Game - Vinner
2010 Hra roku - Nominert
2010 Hra roku - Vinner
2010 Lucca Games Beste Familiespill
2010 Nederlandse Spellenprijs - Nominert
2010 Spiel der Spiele Hit für Familien - Anbefalt
2010 Spiel des Jahres - Nominert
2010 Spiel des Jahres - Vinner
2010 Vuoden Peli Family Game of the Year - Nominert
2010 Vuoden Peli Family Game of the Year - Vinner
2011 Guldbrikken Beste familiespill - Nominert
2011 Japan Boardgame Prize Voters' Selection - Nominert
2011 Ludoteca Ideale Official Selection - Vinner


== Eksterne lenker ==
Libellud - Utgivers hjemmeside. Hentet 26.04.2013
Spiel des Jahres - Offisiell engelsk hjemmeside. Hentet 26.04.2013
Board Game Geek Hentet 26.04.2013